Hossein Saveh Shemshaki

Hossein Saveh Shemshaki (født 5. august 1985 i Teheran) er en iransk alpinist.

Han har ikke debutert i verdenscupen i alpint, men har deltatt i en rekke FIS-renn. Hans fremste internasjonale meritter er gull i slalåm og sølv i storslalåm under Asiamesterskapet i alpint 2015.

Hans bror, Pouria Saveh Shemshaki, deltok også i Vinter-OL 2010.

 Idrettskarriere 
Saveh Shemshaki deltok i sitt første FIS-renn i februar 2001, der han kom på 20.-plass i slalåm, og han vant sitt første FIS-renn den 26. mars 2006, da han vant et slalåmrenn i Tyrkia.FIS - Hossein Saveh Shemshaki - Results 2006, besøkt 18. februar 2022. Under det iranske mesterskapet i alpint 2007 kom han på tredjeplass i storslalåm og sjuendeplass i slalåm.FIS - Hossein Saveh Shemshaki - Results 2007, besøkt 18. februar 2022. Han deltok også i Asiatiske vinterleker 2007 (Asian Winter Games), og kom der på niendeplass i slalåm og ellevteplass i storslalåm.FIS - 6th Asian Winter Games - Men's Slalom, besøkt 18. februar 2022.FIS - 6th Asian Winter Games - Men's Giant Slalom, besøkt 18. februar 2022. Sesongen etter fikk han fjerdeplass i slalåm og super-G som beste resultat i det iranske mesterskapet.FIS - Hossein Saveh Shemshaki - Results 2008, besøkt 18. februar 2022. 

Han deltok i Ski-VM 2009, og kom der på 41.-plass i slalåm og 73.-plass i storslalåm. Under det iranske mesterskapet i 2009 kom han på fjerdeplass i slalåm og niendeplass i storslalåm.FIS - Hossein Saveh Shemshaki - Results 2009, besøkt 18. februar 2022. Etter en nasjonal sølvmedalje i slalåm i 2010, bak Porya Saveh Shemshaki, representerte han Iran under Vinter-OL 2010 og kom der på 41.-plass i slalåm og 70.-plass i storslalåm.FIS - Hossein Saveh Shemshaki - Results 2010, besøkt 18. februar 2022. Han var Irans flaggbærer under avslutningsseremonien i disse lekene.Olympics.com - Hossein Saveh Shemshaki , besøkt 18. februar 2022.

Asiatiske vinterleker 2011 ble arrangert i Kasakstan, og Saveh Shemshaki kom der på fjerdeplass i super-G, utfor og i superkombinasjonen. Han fikk sølv i super-G, superkombinasjonen og storslalåm under det iranske mesterskapet i 2011, og fikk bronse i slalåm. Han deltok i sitt andre ski-VM, da han kom på 89.-plass i storslalåm under Ski-VM 2011 i Tyskland.FIS - Hossein Saveh Shemshaki - Results 2011, besøkt 18. februar 2022. Han fikk to medaljer under det iranske mesterskapet i 2012; her kom han på tredjeplass i slalåm og superkombinasjonen. Under det iranske mesterskapet i 2013 fikk han en fjeredplass i superkombinasjonen som beste resultat, og han deltok i Ski-VM 2013, der han kom på 49.-plass i slalåm.FIS - Hossein Saveh Shemshaki - Results 2013, besøkt 18. februar 2022. 

Den 5. januar 2014 vant han sin første nasjonale tittel, da han vant storslalåm under det iranske mesterskapet i alpint 2014. Han vant også slalåm i dette mesterskapet. Han representerte Iran under Vinter-OL 2014 i Sotsji, og kom der på 31.-plass i slalåm og 55.-plass i storslalåm, og var Irans flaggbærer under åpningsseremonien. I 2015 vant han slalåm og fikk sølv i storslalåm under det nasjonale mesterskapet, og han representerte Iran under Asiamesterskapet i alpint 2015, der han vant slalåm og fikk sølv i storslalåm, bak Choi Chang-hyun fra vertslandet Sør-Korea.FIS - Hossein Saveh Shemshaki - Results 2015, besøkt 18. februar 2022. 

Han konkurrerte mindre i 2016 og 2017, men i 2018 vant han igjen slalåm under det iranske mesterskapet i alpint, og fikk sølv i storslalåm.FIS - Hossein Saveh Shemshaki - Results 2018, besøkt 18. februar 2022. I 2019 fikk han bronse i storslalåm i det iranske mesterskapet. Han ble iransk mester i storslalåm i 2021, og ble tatt ut til å representere Iran under Vinter-OL 2022. Imidlertid testet han positivt på anabole steroider 7. februar, før konkurransestart, og ble suspendert fra OL.BBC.com - Winter Olympics: Iranian first to test positive for doping in Beijing, besøkt 18. februar 2022.NBC Los Angeles - Iranian Alpine Skier Suspended After Positive Doping Test, besøkt 18. februar 2022. Han deltok dermed ikke i konkurransen i Vinter-OL 2022.

 Referanser 

 Eksterne lenker 


Kategori:Iranske alpinister
Kategori:Asiamestere
Kategori:Deltakere for Iran under Vinter-OL 2010
Kategori:Alpinister under Vinter-OL 2010
Kategori:Deltakere for Iran under Vinter-OL 2014
Kategori:Alpinister under Vinter-OL 2014
Kategori:Deltakere under Ski-VM 2009
Kategori:Deltakere under Ski-VM 2011
Kategori:Personer fra Teheran
Kategori:Dopingsaker i alpin skiidrett